en nl en de de fi en en en de en en en en en de en fr nl en it en de en eo en en af nl en en fr nl en en nl de en nl de fr de nl nl de nl de af de vo fr en nl en it en en nl fi it en fr en en et fr de nl en fr de de pl en en en es nl en nl en eu en da fr en en en nl nl nl nl nl nl en en en en en en af en af af af nl en nl en af af af af nl af af af af en nl en af af af af af en en nl en af af af af af af af af af nl nl af it af en af en af af af en fr en sv fr de fr en en en nl nl nl nl nl nl pt en en en en en en en en en en en en en de it fr en en en en en nl en en ro en en en en en tr de
Most Popular Articles - Page 2 - Afrikaans is Lekker!
Register with your social account
Konsentrasiekampe, epidemies en 'n verskroeide aarde beleid tydens die Anglo-boereoorlog
Die Britte het nooit 'n totale oorlog gevoer waarin almal voor die voet geskiet is nie. Onderskeid is tussen vegtende en nievegtende Boere getref. Van die einde van 1900 het Britse troepe voor die voet (behalwe waar daar hensoppers was) opstalle afgebrand en vee uitgewis. Verwoesting en chaos is oor amper die hele Vrystaat en Transvaal gesaai.
Kampe is opgerig om die misplaaste Boere vroue en kinders te huisves. Swart mense wat deur die oorlog ontwrig was, is in aparte kampe geplaas. Die plasing van die kampe was swak en die inwoners het onvoldoende voeding gekry. Uiterste lyding in haglike omstandighede het die inwoners van die kampe elke dag getreiter. Baie het gesterf, veral van buiktifus en masels. Die Britse publiek, plaaslik en in Brittanje, het eers bewus geraak van wat in die kampe gebeur toe Emily Hobhouse in Engeland toestemming gekry het om die kampe te besoek. Hobhouse het in Desember 1900 Engeland verlaat en in Mei 1901 teruggekeer. Voor haar vertrek het sy net kennis gedra van die Port Elizabeth-konsentrasiekamp. Sy is met afgryse vervul oor wat sy gesien het en sy het die publiek geskok met haar onthullings. Teen Oktober 1901 het die sterftekoers tot 344 per 1000 in die kampe opgeskiet. Kinders onder vyf jaar oud het feitlik geen kans op oorlewing gehad nie. Teen die einde van 1901 het 'n kommissie van Engelse vroue, wat oorlogsondersteuners was, ook besoeke by die kampe afgelê. Hulle was net so geskok soos Hobhouse. Hulle het 'n aantal aanbevelings gemaak wat die dodetal skerp laat daal het.
Die mans, Britte en Boere, was verslae oor die vroue se dapperheid en wat hulle bereid was om te verduur vir die Boere se stryd. Die vroue was onversetlik in hul aandrang dat hul mans en seuns vir onafhanklikheid moes voortveg. Sommige vroue het verklaar dat hulle verkies om hul huise te sien brand eerder as dat hul mans oorgee. Daar het 4 177 Boerevroue en 22 074 Boerekinders in die kampe gesterf. Die Nasionale Vrouemonument in Bloemfontein is opgerig ter nagedagtenis van die Boervroue van die Tweede Vryheidsoorlog. Die Oorlogsmuseum is ook daar opgerig.
Lizzie van Zyl, wat in die Bloemfontein-konsentrasiekamp oorlede is
Oct 4, 2014 by Admin / 510 Views
Net anderkant Vanrhynsdorp lê Calvinia. Hierdie gemeenskap in die middel van die Hantam bied elke jaar vir heinde en vêrre 'n smaakie van die lekkerste vleis wat jy al geproe het. Van Kaapstad af is dit so 4.5 ure se ry om die hele naweek jouself te geniet met kos en drinkgoed.
Die fees vind plaas op die laaste naweek in Augustus net betyds om jaarliks die Namakwalandse duisies te groet. Die gemeenskap snoer saam om 'n onvergeetlike ervaring te bied aan elke besoeker wat die pad aandurf na die skaapwêreld.
Die fees hardloop al vir 25 jaar en groei van krag tot krag.
Wat jy kan verwag
Vleis en nogmaals vleis!
Boeremusiek in die aande (danse).
Musiek in die arena
'n Plattelandse dorp met baie interessanthede
Klein Karoo Nasionale Kunstefees - Oudtshoorn
Oct 4, 2014 by Admin / 440 Views
Die Klein Karoo Nasionale Kunstefees het as doelstelling om 'n platvorm vir die kunste te skep.
Die fees is een van die primêre feeste op die feeskalender geword. Die fees hardloop al vir meer as 20 jaar en is bekend vir die verskydenheid en kwaliteit van kunsvorms wat dit aanbied.
Die fees bied 'n wye verskeidenheid van aktiwiteite en daar is iets te doen vir die hele gesin.
Die feesterrein is die middelpunt van al die aktiwiteite wat aangaan en bied 'n verhoog met verskeie kunstenare wat optree om die massas gelukkig te hou. Daar is ook verskeie uitstallings wat fokus op kern groepe gefokus.
Daar is kunsmarkte, optredes en uitstallings wat die nuutste giere en temas van die Afrikaanse samelewing weerspiëel. En ook natuurlik is daar meer as genoeg plekke om jou dors te les en iets te kry om te eet. Die area is ook bekend vir hulle volstruise en dalk kan jy 'n uurtjie afknip om meer te leer van hierdie voël wat Oudtshoorn eertyds op die kaart geplaas het.
Koffie jou lekker ding!
Apr 18, 2015 by Admin / 437 Views
Vandag het ek weer sulke lekker koffie gedrink daar by 'n sport byeenkoms. Koffie bly nou maar eenmaal 'n ding wat mens nie kan verby kyk nie. Dit is wêreldwyd mos maar iets wat enigiemand kan geniet. Maar veral in Suid Afrika is jy ongeskik as jy nie 'n koppie koffie aanbied wanneer iemand kom inloer nie. Dit help darem terwyl 'n mens so oor die politiek peins en voorspellings maak van wat gaan gebeur. Die boeretroos is darem iets wat ons al deur die ergste gedra het.
Wat is die herkoms van die woord "boeretroos?" In my soektog kom ek toe mos af op hierdie brokkie geskiedenis. Bon Apetit op Facebook skryf die volgende:
Waar kom die woord ‘boeretroos’ vandaan?
Die ou Voortrekkers was eintlik groot teedrinkers en dit was blykbaar hoog mode in die Kaap om tee te drink.
Koffie het maar ’n tweede plek ná tee gekry.
Tydens die Groot Trek het die voorraad tee wat saamgeneem is, baie gouer opgeraak as die voorraad koffie wat ook ingepak is.
Later het selfs die voorraad koffie opgeraak, met die gevolg dat die Voortrekkers ’n ander plan moes maak.
Hier het die gebruik ontstaan om die wortels van die witgatboom te rooster en fyn te maal en daarvan koffie te maak.
Blykbaar het die uitdrukking “Kan ek vir jou gat gooi?” dan ook hier sy ontstaan gehad.
Voorts het die woord “boeretroos” ook hier ontstaan.
Omdat daar nie meer koffie was nie, moes die “koffie” wat van witgatwortels gemaak is, die boere maar “troos”.
'n Ander ding wat ek nou aan terugdink is daardie advertensie met Jan Spies wat so eie afrikaans is. Ek het dit weer gaan soek. Hier's hy weer
Jan Spies Cremora Ad
Dit het my weer lekker laat terugverlang na die moer koffie daar in Calvinia op my oupa se plot. Ek dink ek gaan sommer nou vir my 'n koppie boeretroos gaan maak.
Die einde van die Anglo-Boereoorlog
Apr 30, 2016 by Admin / 412 Views
Teen die begin van 1902 het die Boeremagte gekrimp tot 10 000 Transvalers, 6 000 Vrystaters en 3 000 Kaapse rebelle. In Suidoos-Transvaal het 'n Zoeloemag 'n Boerelaer aangeval en 56 burgers doodgemaak. Die militere vooruitsigte vir die Boere het al hoe swakker geraak.
In Mei 1902 het 60 Boereleiers in Vereeniging vergader om oor vrede te besluit. Die Vrystaters was nog steeds gekant teen vrede, maar die swak gesondheid van Steyn het hul saak baie skade aangedoen. Die vredesvoorwaardes het ingesluit dat die Boere die Britse monarg erken as wettige heerser; Boere kon hul besittings, insluitend gewere vir verdediging, behou; en Nederlands sou in die skole van Transvaal en die Vrystaat as vak onderrig word mits die ouers dit verlang. Op 31 Mei het die vergadering met 54 stemme teen 6 besluit om hierdie voorwaardes te aanvaar.
Vrouens en kinders in 'n konsentrasiekamp.
Contact Exousia Consultants for software development.
© 2019 Afrikaans is Lekker!. All rights reserved